b'\n_START_ARTICLE_\nAna Bucik\n_START_SECTION_\n\xc5\xa0portna kariera\n_START_PARAGRAPH_\nAna tekmuje predvsem v slalomu in veleslalomu. Je \xc4\x8dlanica SK Gorica in tekmuje na smu\xc4\x8deh St\xc3\xb6ckli.\n_START_SECTION_\nEkipno zlato med mladinci\n_START_PARAGRAPH_\nAna Bucik je leta 2012 osvojila zlato medaljo na ekipni tekmi svetovnega mladinskega prvenstva v Roccarasu. Slovenija je takrat slavila pred Italijo in \xc5\xa0vico.\n_START_SECTION_\nSvetovni pokal\n_START_PARAGRAPH_\n16. januarja 2010 je debitirala v svetovnem pokalu na veleslalomu za Zlato lisico. V desetem nastopu v svetovnem pokalu se ji je prvi\xc4\x8d uspelo uvrstiti med dobitnike to\xc4\x8dk, ko je 13. decembra 2014 osvojila 26. mesto na slalomu v \xc3\x85reju. 5. januarja 2016 je s petnajstim mestom na slalomu v Santi Caterini dosegla prvo uvrstitev med petnajsterico. Le nekaj dni kasneje je dvakrat zmagala v evropskem pokalu, na dveh slalomih v Zinalu v \xc5\xa0vici. 8. januarja 2017 se je na slalomu za Zlato lisico prvi\xc4\x8d uvrstila v deseterico s sedmim mestom. 26. januarja 2018 se je na kombinaciji v Lenzerheideju prvi\xc4\x8d uvrstila na stopni\xc4\x8dke s tretjim mestom.'